Φιογκάκια με λαχανάκια Βρυξελλών και γιαούρτι
Γρήγορη, γευστική και light συνταγή για φιογκάκια με λαχανάκια Βρυξελλών αναμειγμένα με γιαούρτι δημιουργόντας μια πιο κρεμώδη και γεμάτη υφή.
500 γρ. (1 πακέτο) φιογκάκια, 3 σκελίδες σκόρδο, ψιλοκομμένο, 150 γρ. λαχανάκια Βρυξελλών, κομμένα στη μέση, τα φύλλα από 1 μάτσο μαϊντανό, ψιλοκομμένα, 300 γρ. γιαούρτι αγελάδας, στραγγιστό, 70 ml ελαιόλαδο, αλάτι, φρεσκοτριμμένο πιπέρι
Για την συνταγή φιογκάκια με λαχανάκια Βρυξελλών και γιαούρτι ξεκινάμε βράζοντας τα ζυμαρικά σύμφωνα με τις οδηγίες της συσκευασίας σε μια κατσαρόλα με νερό που κοχλάζειΤα στραγγίζουμε και τα ξαναβάζουμε στην άδεια πλέον κατσαρόλα.Παράλληλα, σε ένα μεγάλο τηγάνι ζεσταίνουμε το ελαιόλαδο σε μέτρια φωτιά και σοτάρουμε το σκόρδο με τα λαχανάκια, τον μαϊντανό και αλατοπίπερο για 4-5 λεπτά, μέχρι να μαλακώσουν ελαφρώς.Αποσύρουμε από τη φωτιά και αδειάζουμε το μείγμα στα μακαρόνια.Προσθέτουμε και το γιαούρτι, αλατοπιπερώνουμε, ανακατεύουμε να αναμειχθούν και σερβίρουμε τα φιογκάκια με λαχανάκια Βρυξελλών και γιαούρτι.
Γιαούρτι,Ζυμαρικά,Λαχανικά,Light,Χορτοφαγικά